‘ধুরন্ধর’-এর ওপেনিং ইনিংসেই ছক্কা হাঁকিয়েছেন রণবীর সিং

ওয়েব ডেস্ক: আইনি জটিলতা, বিতর্ককে সঙ্গী করেই শুক্রবার মুক্তি পেয়েছে রণবীর সিং (Ranveer Singh) অভিনীত ‘ধুরন্ধর’ (Dhurandhar Box Office)। টিজার-ট্রেলার দেখেই দর্শকমহলের কৌতূহলের পারদ চড়েছিল। সেই উন্মাদনার টানেই অগ্রিম বুকিংয়েও রীতিমতো ঝড় উঠেছিল। শুক্রবার দেশজুড়ে পাঁচ হাজার স্ক্রিনে মুক্তি পেল ‘ধুরন্ধর’। আর পয়লা দিনেই দর্শকমহলে সাড়া ফেলে দিল রণবীর সিংয়ের পারফরম্যান্স। চর্চা হচ্ছে অক্ষয় খান্না এবং আর মাধবনের অভিনয় নিয়েও। আর পয়লা দিনেই ব্যবসার নীরিখে টপকে গেল ‘সাইয়ারা’কে।ওপেনিং ইনিংসেই ছক্কা হাঁকিয়েছেন রণবীর সিং। প্রথম দিন ‘ধুরন্ধর’-এর আয় হয়েছে ২৭ কোটি। যেখানে ‘সাইয়ারা’ পয়লা দিনে মোটে ২১ কোটির ব্যবসা করতে পেরেছিল।

পঁচিশের বক্স অফিসে ঝড় তুলে দিয়েছিল ‘সাইয়ারা’। বলিউডে পা রাখা নতুন জুটি অহন পাণ্ডে-অনীত পাড্ডার প্রেমের মন্ত্রে কাবু হয়েছিল গোটা দেশ। এবার পঁচিশ সালের প্রথমার্ধে মুক্তিপ্রাপ্ত এই সিনেমার রেকর্ড ভাঙল রণবীর সিংয়ের ‘ধুরন্ধর। ৫ ডিসেম্বর শুক্রবার প্রেক্ষাগৃহে মুক্তি পেয়েছে এই ছবি। আর পয়লা দিনেই ব্যবসার নীরিখে টপকে গেল ‘সাইয়ারা’কে।প্রথম দিন ‘ধুরন্ধর’-এর আয় হয়েছে ২৭ কোটি। যেখানে ‘সাইয়ারা’ পয়লা দিনে মোটে ২১ কোটির ব্যবসা করতে পেরেছিল।পাশাপাশি, আয়ুষ্মান খুরানা ও রশ্মিকা মন্দানা অভিনীত ‘থামা’ সিনেমার প্রথম দিনের কালেকশন ছিল 24 কোটি টাকা ৷ অর্থাৎ থামা-কেও পিছনে ফেলেছে ধুরন্ধর৷’ধুরন্ধর’-এর আগে, রণবীর সিংয়ের সবচেয়ে বড় ওপেনিং সিনেমা গুলির মধ্যে ছিল সঞ্জয় লীলা বনসালির ‘পদ্মাবত’24 কোটি টাকা এবং রোহিত শেঠ্ঠির ‘সিম্বা’ 20.72 কোটি টাকা। সিনেবিশেজ্ঞরা ভবিষ্যদ্বাণী করেছিলেন যে, ‘ধুরন্ধর’ মেরেকেটে বড়জোর ২০ কোটি টাকার ব্যবসা করবে প্রথম দিন।দীর্ঘদিন বাদে পর্দায় রণবীর সিংয়ের একক পারফরম্যান্স। আর সেই সিনেমার হাত ধরেই অতীতের ‘পদ্মাবত’, ‘সিম্বা’র রেকর্ডও ভেঙে দিলেন রণবীর সিং।

আরও পড়ুন:বিরাট হাতবদল! এবার থেকে Netflix-এ দেখা যাবে ‘Game of Thrones’?

অন্য খবর দেখুন